Kazys Maksvytis

Kazys Maksvytis (g. 1977 m. birželio 15 d.)Kazys Maksvytis, basketnews.lt – Lietuvos krepšinio treneris.

 Biografija 
1999 m. Lietuvos kūno kultūros akademijoje įgijo kūno kultūros ir krepšinio trenerio bakalauro laipsnį, 2001 m. – kūno kultūros ir sporto magistro laipsnį.https://www.vle.lt/straipsnis/kazys-maksvytis/ 

2010 m. klubinę trenerio karjerą pradėjo Kauno „Aisčiuose“, vėliau treniravo „Sakalus“, „Lietkabelį“ (2017 m. – LKL 2 vieta), porą kartų – „Neptūną“ (2014 m. LKL – 2 vieta, 2013, 2019 m. – 3 vieta). 2019 m. pasirašė sutartį su Rusijos klubu iš Permės „Parma“. 2019 m. dalyvavo NBA vasaros lygoje, dirbo Minesotos „Timberwolves“ trenerių štabe.Darbėniškis Kazys Maksvytis stažuosis NBA?, Vakarų Ekspresas 2022 m. vasario mėnesį nutraukė sutartį su Permės „Parma" klubu.

2022 m. balandžio 11 d. tapo Kauno „Žalgirio“ vyr. treneriu.Permainos „Žalgiryje“: Maksvytis keičia Zdovcą, grįžta Krapikas 2022–2023 m. Eurolygos sezone komanda pateko į atkrintamąsias varžybas (užimta 7-oji vieta), taip pat laimėjo Lietuvos krepšinio lygą. 2023 m. pabaigoje, po 6 pralaimėjimų Eurolygoje serijos, Kazys Maksvytis abipusiu susitarimu nutraukė sutartį su „Žalgiriu“.Permainos atėjo į Žalgirį“: A.Trinchieri keičia K.Maksvytį, krepsinis.net

2024 m. lapkričio viduryje pasirašė 1,5 m. kontraktą su Turkijos Manisos „BSK“ klubu.Kazys Maksvytis takes over Manisa, eurohoops.net

 Lietuvos krepšinio rinktinės 
Kazys Maksvytis sėkmingai treniravo Lietuvos jaunimo rinktines: su U-16 rinktine laimėjo 2008 m. Europos čempionatą, su U-18 – 2010 m. Europos čempionatą, su U-20 – 2011 m. pasaulio ir 2012 m. Europos čempionatus. 2019 m. K. Maksvyčiui siūlyta užimti Lietuvos nacionalinės rinktinės vyr. trenerio postą, bet dėl įsipareigojimų „Parmos“ klubui atsisakė siūlomų pareigų.Литовская федерация предложила Казису Максвитису пост главного тренера сборной, sports.ru

2021 m. rugsėjo 14 d. tapo Lietuvos vyrų krepšinio rinktinės vyr. treneriu.Pirmasis Gedvilo ėjimas: Maksvytis – naujasis Lietuvos rinktinės vyriausiasis treneris Po neįveiktos 2024 m. olimpinės atrankos iš posto pasitraukė.

 Kiti faktai 
Kazys Maksvytis prisidėjo išugdant būrį žinomų Lietuvos krepšininkų: Joną Valančiūną, Arną Butkevičių, Donatą Motiejūną, Edgarą Ulanovą, Roką Giedraitį ir kt.

Žaidė mėgėjų krepšinį Klaipėdos krašto komandose „Klaipėdos konteinerių terminalas“ (2012–2014 m.), „Geras Sprendimas“ (2014–2015 m.).Kazys Maksvytis, basketnews.lt

 Pasiekimai 
 2008 m. Europos čempionas (su jaunučių (U-16) rinktine)
 2010 m. Europos čempionas (su jaunių (U-18) rinktine)
 2011 m. pasaulio čempionas (su jaunių (U-19) rinktine)
 2012 m. Europos čempionas (su jaunių (U-20) rinktine)
 2023 m. Karaliaus Mindaugo taurės čempionas
 2023 m. LKL čempionas

 Įvertinimas 
 2012 m. Kretingos rajono garbės pilietis

 Šaltiniai 

Kategorija:Lietuvos krepšinio treneriai